17. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α1β/4841 της 12 Ιουν./21 Αυγ. 1979  (ΦΕΚ Β΄ 696) (Διόρθ. Σφαλμ. στο ΦΕΚ Β΄ 871 της 2 Οκτ.  1979) Περί της ποιότητος των εμφιαλωμένων νερών. Έχοντας υπόψη: 1.Τον Α.Ν. 2520/40 «περί Υγειονομικών Διατάξεων». 2.Το Π.Δ. 544/77 «περί οργανισμού του Υπουργείου Κοινωνικών Υπηρεσιών». 3.Την απόφασή μας, αριθ. Α1β/8195/18.9.78, για τη συγκρότηση ομάδας εργασίας για τη μελέτη του θέματος των εμφιαλωμένων νερών, όπως έχει τροποποιηθεί με την όμοιά της Α1β/378/16.1.79. 4.Την εισήγηση της ανωτέρω ομάδας εργασίας, αποφασίζουμε: Εκδίδουμε την κατωτέρω Υγειονομική Διάταξη, της οποίας η εκτέλεση ανατίθεται στα αρμόδια Κρατικά Υγειονομικά Όργανα. Α.ΟΡΙΣΜΟΙ Άρθρο 1. 1.«Εμφιαλωμένο νερό» καλείται το νερό, το οποίο προσφέρεται από το εμπόριο συσκευασμένο αεροστεγώς εντός υαλίνων, ή πλαστικών φιαλών ή πλαστικών δοχείων και προορίζεται για ανθρώπινη κατανάλωση. 2.«Οξυανθρακούχα νερά ή ποτά» καλούνται τα νερά ή ποτά, εφόσον περιέχουν εν διαλύσει διοξείδιο του άνθρακος, το οποίο είτε προέρχεται από την ίδια πηγή (φυσικό διοξείδιο του άνθρακος) είτε προστίθεται στο νερό ή ποτό κατά την εμφιάλωσή του. 3.«Πηγή υδροληψίας» καλείται κάθε φυσική πηγή, πηγάδι εκσκαφής ή γεώτρητο, δίκτυο υδρεύσεως κ.τ.ομ. από όπου λαμβάνεται νερό για εμφιάλωση. 4.«Σύστημα εμφιαλώσεως» καλείται το σύνολο των εγκαταστάσεων (σωληνώσεις, δεξαμενές, μηχανήματα κλπ.) από την πηγή υδροληψίας μέχρι το σημείο εμφιαλώσεως. 5.«Εργοστάσιο εμφιαλώσεως» καλείται το οίκημα με το σύνολο των μηχανολογικών και λοιπών εγκαταστάσεων, που χρησιμεύουν για την παραγωγή και προσωρινή αποθήκευση του εμφιαλωμένου νερού. 6.«Φυσικώς καθαρό» καλείται το νερό, το οποίο προστατεύεται και καθαρίζεται φυσικώς, κατά τρόπο ώστε να ικανοποιεί μόνιμα τους όρους, που επιβάλλονται για το πόσιμο νερό. 7.«Πόσιμο νερό» καλείται το νερό, που προορίζεται για ανθρώπινη κατανάλωση. 8.«Τεχνητός καθαρισμός του νερού» καλείται η επεξεργασία με επιστημονικώς αναγνωρισμένες μεθόδους, κατά τρόπο που να ικανοποιεί μόνιμα τους όρους, οι οποίοι επιβάλλονται για το πόσιμο νερό. 9.«Ρύπανση» καλείται η παρουσία στο νερό κάθε ξένης ουσίας (οργανικής, ανόργανης, ακτινεργού ή βιολογικής), η οποία μπορεί να καταστήσει επιβλαβές για την υγεία του ανθρώπου και ακατάλληλο για τις προβλεπόμενες χρήσεις του. 10.«Μόλυνση» καλείται η ύπαρξη στο νερό παθογόνων μικροοργανισμών ή άλλων μικροβίων και στοιχείων, τα οποία δείχνουν έμμεσα ότι υπάρχει δυνητικός κίνδυνος για την παρουσία παθογόνων μικροοργανισμών. 11.«Κωδικός αριθμός παραγωγής» καλείται ο αριθμός, που εκφράζεται την ημερομηνία παραγωγής, σύμφωνα με τις εκάστοτε υποδείξεις, της Δ/νσεως Δημοσίας Υγιεινής του Υπουργείου Κοινωνικών Υπηρεσιών. 12.«Υγειονομικός κίνδυνος» καλείται οποιοδήποτε ελάττωμα, βλάβη ή ατέλεια του όλου συστήματος εμφιαλώσεως ή του τρόπου λειτουργίας του εργοστασίου, που μπορεί να προκαλέσει ρύπανση ή μόλυνση του προοριζομένου για εμφιάλωση νερού. 13.«Υγειονομική Υπηρεσία» καλείται η αρμόδια για τα θέματα δημοσίας υγείας Υπηρεσία του Υπουργείου Κοι34.Δ.γ.16 Υγειονομικός Έλεγχος Τροφίμων-Ποτών-Νερών Υγειονομικός Έλεγχος Τροφίμων-Ποτών-Νερών 34.Δ.γ.17 νων. Υπηρεσιών, που βρίσκεται σε κάθε νομό, άσχετα από τη διοικητική της εξάρτηση. Β.ΓΕΝΙΚΟΙ ΟΡΟΙ Άρθρο 2. 1.Το εμφιαλωμένο νερό, το οποίο παρέχεται από το εμπόριο, πρέπει να είναι οργανοληπτικώς άμεμπτο και από κάθε άποψη αβλαβές για την υγεία του ανθρώπου. Τα εργοστάσια εμφιαλώσεως, καθώς και το όλο σύστημα εμφιαλώσεως, πρέπει να είναι απαλλαγμένα από κάθε υγειονομικό κίνδυνο. 2.Με τη φροντίδα των θεωρουμένων από το νόμο ως υπευθύνων των εργοστασίων εμφιαλώσεως θα λαμβάνονται τα απαραίτητα μέτρα, ώστε το παραγόμενο σ’ αυτά εμφιαλωμένο νερό να ικανοποιεί πλήρως τους φυσικοχημικούς και μικροβιολογικούς χαρακτήρες, που καθορίζονται από την παρούσα Υγειονομική Διάταξη και τις άλλες ισχύουσες συναφείς διατάξεις. Άρθρο 3. 1.Η εκάστοτε ισχύουσα Υγειονομική Διάταξη «για την ποιότητα του πόσιμου νερού» έχει εφαρμογή στο σύνολό της και για τα εμφιαλωμένα επιτραπέζια νερά, για τα οποία επιβάλλεται η εφαρμογή και των κατωτέρω καθοριζομένων ειδικών όρων. 2.Για τα οξυανθρακούχα εμφιαλωμένα νερά, καθώς και για τα μη οινοπνευματώδη ποτά γενικώς, εφαρμόζονται οι διατάξεις για τα εμφιαλωμένα νερά, που αφορούν α)την ποιότητα του χρησιμοποιουμένου νερού, β)τις εγκαταστάσεις εμφιαλώσεως και γ)την ποιότητα των χρησιμοποιουμένων φιαλών και πωμάτων. Οι χρησιμοποιούμενοι χυμοί, σιρόπια και τυχόν άλλα πρόσθετα πρέπει να είναι σύμφωνα με τον κώδικα τροφίμων και απαλλαγμένα τελείως παθογόνων μικροοργανισμών και ιών γενικώς και από απόψεως μικροβίων - δεικτών κοπρανώθους προελεύσεως (κολοβακτηριοειδή, κολοβακτηρίδια, εντερόκοκκοι κλπ.) να πληρούν τους όρους των εμφιαλωμένων νερών. Γ.ΕΙΔΙΚΟΙ ΟΡΟΙ